cyanic-selkie/wikianc huggingface dataset:
Արդյունաբերական աշխարհագրություն
Արդյունաբերական շինարարություն, միութենական հանրապետական մինիստրություն, որը ղեկավարում է արդյունաբերական շինարարությունը ՀՍՍՀ-ում։ Ստեղծվել է 1967 թվականի նոյեմբերի 3-ին։ Աշխատանքներ է տանում կապալային կարգով արդ․, քաղաքացիական և բնակարանային կառույցների շինարարության ու շահագործման ուղղությամբ։ 1954 թվականի մայիսից գործել է որպես Քաղաքացիական բնակարանային շինարարության միութենական-հանրապետական, նույն թվականի օգոստոսից՝ Քաղաքային և գյուղական շինարարության հանրապետական, 1957 թվականի հունիսից՝ շինարարության մինիստրություն։ Արդյունաբերական շինարարության մինիստրությունն ունի տեխնիկական, արտադրական, պլանային-տնտեսական վարչություններ, կապիտալ շինարարության, տրանսպորտի, ֆինանսական, դիսպետչերական, վերահսկիչ-վերստուգիչ, քաղաքացիական բնակարանային շինարարության, կապիտալ շինարարության և այլ բաժիններ։ Երևան, Գյումրի, Վանաձոր, Աբովյան, Հրազդան, Սևան, Դիլիջան, Քաջարան, Ջերմուկ և այլ քաղաքներում Արդյունաբերական շինարարությունն ունի շինարարական տրեստներ։ Մինիստրներ են եղել՝ Մ․ Սարուխանյանը (1954-1961), Կ․ Մարությանը (1961—1965), Ս․ Շահնազարյանը (1965—1973)։ 1973 թվականից մինիստր է Կ․ Հակոբյանը։
Կատեգորիա:Արդյունաբերություն Կատեգորիա:Տնտեսական աշխարհագրություն
Warface
Warface, մասսայական բազմաօգտատերային առցանց հրաձգություն առաջին դեմքից (MMOFPS) ժանրի համակարգչային խաղ։ Warface-ը ստեղծվել է Crytek ընկերության երեք տարբեր մասնաճյուղերի՝ ուկրաինական «Crytek Kiev»-ի, հարավկորեական «Crytek Seoul»-ի և Մայնի Ֆրանկֆուրտում գտնվող ընկերության հիմնական մասնաճյուղի կողմից։ Չինաստանի տարածքի բացառիկ հրատարակողը և խաղի դիստրիբյուտորը հանդիսանում է խոշոր չինական Tencent ընկերությունը։ Խաղը օգտագործում է CryEngine 3 խաղային շարժիչը և թողարկվել է հատուկ անձնական համակարգիչների և Xbox 360 խաղային համակարգի համար ։
Warface-ը հիմնականում կենտրոնացված է ասիական շուկայում, որի մեջ մտնում են Հարավային Կորեան և Չինաստանը, սակայն այն 2012 թվականից ի վեր մեծ ճանաչում է ձեռք բերել նաև Եվրոպայի և Հյուսիսային Ամերիկայի շրջանում։ Warface-ը օգտագործում է Free-to-play և միկրովճարումների բիզնես-մոդելը։
Warface-ը իրենից ներկայացնում է ռազմական հրաձգություն, որի իրադարձությունները կապված են 2023 թվականի հետ։ Խաղը առաջարկում է ինչպես դասական լիարժեք PvP-մարտեր և անձանց դասեր, այնպես էլ և կոոպերատիվ առաջադրանքներ PvE առանձնաբաժնում։
Մինչ պաշտոնական անոնս
2009 թվականի փետրվարի 25-ին Crytek-ը «United States Patent and Trademark Office»-ում գրացեց «Warface®» առևտրային պիտակը, «զվարճանքների», «համակարգչային խաղերի» և «ծրագրային ապահովման» կատեգորիաներում ։
2009 թվականի ապրիլի սկզբին հանրությանը հայտնի դարձավ, որ Crytek-ը գրանցել է ևս երեք նոր առևտրային պիտակներ, որոնց մեջ ներկա էր նաև «GFACE»-ը։ IGN.com կայքի լրագրողները հայտնեցին, որ այդ առևտրային պիտակը կարող է կապված լինել Warface-ի հետ ։ Ավելի ուշ՝ 2011 թվականին, հայտնի դարձավ, որ «GFACE»-ը սոցիալական կայքի անվանում է, որը ստեղծել է Crytek-ը, և ոչ մի առնչություն չունի Warface-ի հետ ։
2010 թվականի հունվարի վերջին խաղային մամուլում հայտնի դարձավ, որ Եգոր Բոնդարը, ով այդ տեղեկությունների հրատարակումների ժամանակ աշխատում էր Ubisoft ընկերության դիզայներ, 2008 թվականից մինչև 2009 թվականը աշխատել է Crytek Kiev-ում դեռ չթողարկված բազմաօգտատերային առաջին դեմքից առցանց-հրաձգության (MMOFPS) վրա, որը մշակվել է միայն ԱՀ-ի համար նոր մտավոր սեփականությամբ (2014 թվականին խաղը հասանելի դարձավ նաև Xbox 360 խաղային համակարգերի համար ): Այդ տեղեկությունը Բոնդարը հայտարարեց LinkedIn-ի իր անձնական էջում։ Crytek-ը բացարձակ ոչ մի մեկնաբանություն չտվեց այդ տեղեկությանը ։
Պաշտոնական անոնսից հետո
2010 թվականի նոյեմբերի 25-ին տեղի ունեցավ Warface-ի պաշտոնական անոնսը։ Հայտնի դարձավ խաղի ժանրը՝ MMOFPS, բացահայտվեց խաղի գաղափարը, նրա մշակողներին և նպատակային հարթակները, ինչպես նաև թողարկվեց առաջին սքրինշոթները։ Կոմյունիկեի ժամանակ հայտարարվեց, որ «Warface»-ը ստեղծվել է CryEngine 3 խաղային շարժիչի վրա` հարավկորեական Crytek Seoul ստորաբաժանման կողմից և հիմնված է Crytek-ի լիովին նոր մտավոր սեփականության (IP) վրա։ Հայտարարվեց, որ Warface-ը կօգտագործի Free-to-play և միկրովճարումների բիզնես-մոդելը և հիմնականում կենտրոնացած կլինի ասիական շուկայում, առաջին հերթին Չինաստանում և Հարավային Կորեայում   ։
2010 թվականի դեկտեմբերի 13-ին Crytek-ը պաշտոնապես հայտարարեց, որ նա չինական խոշոր IT-ընկերության` Tencent-ի հետ համաձայնության է եկել, համաձայն որի վերջինս ստացել է բացառիկ իրավունք Չինաստանի տարածքում Warface-ի թողարկման, տարածման և դիստիբուցիայի համար  ։
Այդ նույն օրը՝ դեկտեմբերի 13-ին, թողարկվեց Warface-ի առաջին թրեյլերը, որտեղ դրոշմված էր խաղի նախնա-ալֆա տարբերակը ։
2011 թվականի հուլիսի վերջին չինական «ChinaJoy 2011» խաղային ցուցահանդեսի ժամանակ ցուցադրվեց նաև Warface-ը. ներկայացվեցին նոր սքրինշոթները, իրական գեյմփլեյը, ինչպես նաև Crytek-ի և Tencent-ի ներկայացուցիչները հարցազրույցներ տվեցին ։
2011 թվականի օգոստոսի 16-ին պաշտոնապես արդեն հայտարարվեց Warface-ի թողարկումը արևմտյան շուկայում (ԱՄՆ և Եվրոպա) - 2012 թվական։
2011 թվականի դեկտեմբերի 9-ին «Игры@mail.ru» կայքում, որը համարվում է ռուսական խոշոր Mail.Ru մեդիապորտալի ստորաբաժանումը, հրատարակվեց Warface-ի բացառիկ նախնանկարագիրը։ Համաձայն հոդվածի, Crytek-ի ներկայացուցիչները անձամբ կապ են հաստատել Mail.Ru-ի հետ և առաջարկեցին նրան լինել Ռուսաստանում այդ ծրագրի նախադիտման համար առաջին գործակիցը, որի ցուցադրումը անցկացվեց Կիևում։ Ցուցադրության արդյունքում լրագրողները գրեցին բազմաթիվ նոր, ավելի վաղ խաղի գեյմփլեյի և սետտինգի անհայտ ինֆորմացիայի նախնանկարագիրը ։ Ավելի ուշ այդ խաղը խաղաց мр.звер մասնակցային անունով Ալեքսեյ Իվանովը։ Мр.звер-ը ճանաչվեց 2011 թվականի Warface-ի լավագույն խաղացող, GamesForSport-ի կողմից լավագույն հրաձիգ անվանակարգում ճանաչվելով լավագույնը։
2011 թվականի դեկտեմբերի 16-ին պաշտոնական մամլո հաղարդագրության մեջ հայտնի դարձավ, որ Crytek-ը համաձայնագիր է կնքել Mail.Ru Group-ի հետ, որի համաձայն վերջինս պարտավորվում է Ռուսաստանի և ԱՊՀ երկրների տարածքում թողարկել Warface-ը։ Բացի հրատարակումից, Mail.Ru կայքի խնդիրների մեջ է մտնում խաղում ամբողջովին ռուսերեն լեզվի տեղայնացումը։ Ինչպես նաև Mail.Ru-ն հայտարարեց Warface-ի փակ բետա-թեստի (կրճ. ՓԲԹ) հայտերի ընդունելության սկզբի մասին ։
2011 թվականի դեկտեմբերի 23-ին սկսվեց ՓԲԹ-ի հայտերի ընդունումը, որը սկսվել է 2012 թվականի մարտի 1-ից , որը վերջացավ ապրիլի 2-ին ։ 2012 թվականի ապրիլի 4-ին սկսվեց բաց բետա-թեստի (կրճ. ԲԲԹ) թեստային գործարկումը։ ԲԲԹ սկսվեց 2012 թվականի ապրիլի 12-ին։
КРИ Awards-ում Warface-ը առաջադրվեց մի շարք նոմինացիաներում։ Warface-ը ստացավ «КРИ 2012 լավագույն խաղ» մրցանակը։ Բացի դրանից, խաղը արժանացավ նաև «Լավագույն խաղային գրաֆիկա» մրցանակին։ Խաղի համար այդ շատ մեծ գնահատական էր, որը միայն նոր էր սկսել իր ճանապարհը ։
Կողմերի ուժերը
Blackwood - ահաբեկչական կազմակերպություն, որը զբաղվում է անօրինական զենքերի վաճառքով, համաշխարհային մասշտաբի կոռուպցիայի տարածմամբ, մարդկանց վրա փորձարկումներով և խաղաղ բնակչության սպանությամբ։ Նրանց դիմակայում է «Warface» ջոկատը, ովքեր ազատում են ամբողջ աշխարհում առկա առանցքային դիրքերը։ Կազմակերպության գլխավորի պաշտոնը զբաղեցրել են Ուրսուլա Էլլիսը և Օբերոն Ուայթը։
Warface - 2012 թվականի «Blackwood» կազմակերպությունը իրականացրեց զինված բախումների շարք, նպատակ ունենալով իր ենթակայության տակ վերցնել աշխարհի հանածոները և հաստատել նոր համաշխարհային կարգ։ «Warface» ջոկատին հրամայված է կանգնեցնել նրանց։ «Warface» ջոկատի զինվորները, ինչպես և «Blackwood» ջոկատինը, գործում են ամբողջ աշխարհով։ «Warface» ջոկատի համազգեստը նման է ԱՄՆ-ի ծովային հետևակային զինվորների համազգեստներին։ Անապատային քողարկման հագուստները, «Warface»-ի զինանշանը համարվում են ջոկատի անփոխարինելի իրերը։ Ջոկատի բազան տեղակայված է Հյուսիսային Ամերիկայում։ «Warface»-ի ուժերի հրամանատարը համարվում է գեներալ Լի Ուորթոնը։
Տեխնիկաներ
Խաղը օգտագործում է CryEngine 4 խաղային շարժիչը։ Ինչպես նաև խաղում առկա են APEX-ի մասնիկներ, որը ապահովում է միայն Nvidia-ի տեսաքարտեզները։
Խաղերի ռեժիմներ
Խաղում հասանելի է 3 տեսակի խաղային ռեժիմ. PvE և PvP, ինչպես նաև Հատուկ առաջադրանքներ
● Հատուկ առաջադրանքներ - Հատուկ առաջադրանքները հաղթահարելու թիմային ռեժիմ է, որտեղ կարող են մասնակցել 5 հոգի։ ● PvE - առաջադրանքների հաղթահարելու թիմային ռեժիմ, որը բաղկացած է դժվարությունների 3 մակարդակներից. հեշտ, դժվար և պրոֆեսիոնալ։ Գոյություն ունի 5 տեսակի PvE խաղեր.
● PvP - ընկերը ընկերոջ դեմ խաղի ռեժիմ։ Այստեղ առկա է մարտերի մի քանի տեսակ։
Վարկանշանային-pvp խաղեր
Խաղերն անցկացվում են «Պայթում» ռեժիմում՝ յուրաքանչյուր թիմում ընդգրկելով հինգական մասնակից։ Վարկանշանային խաղերի որոնելը կարող է լինել ինչպես միայնակ, այնպես էլ ընկերային խաղեր։
«Պայթյուն» ռեժիմի քարտեզներ, որոնք կիրառվում են վարկանշային խաղերում
• Թրեյլերային այգի։
• D17 օբյեկտ։
• Նշանակման վայր։
• Կամուրջներ։
• Գործարան։
• Օկրաինա։
• Ծառուղիներ։
• Բակ։
Քարտեզներ
PvP-ռեժիմում առկա է տարբեր մենամարտերի համար նախատեսված քարտեզների հսկայան տեսականի
Ցանկի ծանոթագրություններ։
PvE-առաջադրանքների համար նախատեսված քարտեզները հաճախ վերածրագրավորվում են մոսկովյան ժամանակով ժամը 4:00-ին, իսկ հատուկ առաջադրանքների համար նախատեսված ժետոները թողարկվում են մոսկովյան ժամանակով ժամը 3:00։ Հատուկ խաղային փոխարժեքը, թողարկվել է հատուկ միասինական առաջադրանքների հաջող հաղթահարելու համար, թագեր։ Թագերի ստանացած քանակը կախված է թե առաջադրանքի ժամանակ ինչքան միասնական միավոր եք հավաքել, և առաջադրանքը հաջողությամբ ավարտելու ժամանակը․ ինչքան շատ միավոր է հավաքել խաղացողը PvE-առաջադրանքներում և ինչքան արագ է վերջացրել առաջադրանքը ապա այնքան ավելի շատ են թագեր տալիս խաղացողին։ Ինչպես նաև թագերը թողարկվում են հատուկ առաջադրանքներում պատահաբար, և Warface-ի ուղիղ եթերների ժամանակ։ Ինչպես նաև թագեր հնարավոր է վաստակել, մասնակցելով Կլանների պայքարին և ամսվա արդյունքում զբաղեցնելով բարձր հորիզոնականներ։
Քողարկումներ
Քողարկում ՝ սա զենքերի արտաքին հատուկ քողարկության ներկ է, որն օգտագործվում է գաղտնիության նկատառումներով։
Այս ներկը փոխում է միայն զենքի արտաքին տեսքը և ոչ մի կապ չունի նրա տակտիկա-տեխնիկական բնավորության փոփոխության հետ։ Այդպիսով պետք է տարբերել զինանոցում զենքերի շարքի քողարկությունները, օրինակ, «Քաղաք» կամ «Ջունգլի»։
Ներկա ժամանակում խաղում ներկայացված են քողարկության 15 տեսակ։ Պարգևատրային Քողարկումը թույլատրելի է հետևյալ զենքերի համար․ ԿԻ-103, Վեպր, Kriss super V, AMP DSR-1։ Open Cup պարգևատրային քողարկումը հասանելի է հետևյալ զենքերի համար․ SIG Sauer P226 °C, M16A3, SIX12, SCAR-L PDW, AX308, Տեխնիկական կացին։
Աֆրիկյան քողարկումը հասանելի է հետևյալ զենքերի համար․ ԿԻ-103, Вепрь, Alpine, Бизон, Colt Python Elite։ Հասանելի են հետևյալ զենքերի համար․ M1911A1, ԱՍ «Վալ», UTAS UTS-15, Beretta MX4 Storm, Barrett M98B։ Հասանելի են հետևյալ զենքերի համար․ ԿԻ-103, ԿԻ-9, Սայգա, ՍՎԴ։ կլանների մրցաշարի արդյունքում ձևավորված լավագույն 25 կլանների համար։ Սև վիշապը կարող են ստանալ Fast Cup մրցաշարի մասնակիցները, ովքեր զբաղեցրել են 1-32-րդ տեղերը։ Հասանելի են հետևյալ զենքերի համար․ Mateba Autorevolver, FN F2000, Jackhammer, M4 CQB, Cheytac M200։ Հասանելի են հետևյալ զենքերի համար․ Enfield L85A2, Fabarm XLR5 Prestige, Honey Badger, Steyr Scout, Sig Sauer P226C, Կատանա։ Հասանելի է հետևյալ զենքերի համար․ M4A1, ԿԻ-103, ՌՊԿ, Cobray Stryker, Վեպր, Kriss Super V, ԿԻ-9, ՎՍՍ «Վինտորեզ» և AWM։ Հասանելի է հետևյալ զենքերի համար․ Type 97, Hawk Pump, JS 9mm, QBU-88։ Հասանելի է հետևյալ զենքերի համար․ Daewoo K5, Daewoo K2, Daewoo K7, USAS-12 և AWM։ Քողարկումների ցանկը կլրացվի խաղում դրանք ընգրկման զուգահեռ։
Անձի զարգացում
Մատակարար
Մատակարարների համակարգը, որը գործում է Warface-ում, խաղացողի կողմից զինամթերքների, հանդերձանքի և սարքավորումների նոր տեսակների բացման միջոց է, որոնք բարելավում են խաղացողի ռազմական արդյունավետությունը։
Մասնակցե՛ք մարտերին։ Փորձի ձեռքբերման զուգընթաց դուք կարող եք բացել զարգացած հանդերձանքներ։ Դրա համար սկսելուց առաջ դուք պետք է ընտրեք մատակարարներից մեկը։ Ձեր «համբավը» նրա աչքերում կավելանա յուրաքանչյուր փորձի ձեռքբերման զուգահեռ։
Խաղում գոյություն ունի մատակարարների երեք տեսակ․ զենքերի, հանդերձանքի և սարքավորումների համար։ Հանդերձանքի բաժնում ձեր առջև կբացվի զինվորական հանդերձանքի զարգացումը - սաղավարտներ, զրահաբաճկոններ և այլ, սարքավորումների բաժնում - զենքերի մոդուլներ (նշանոցներ, բռնատեղեր, ձայնազերծողներ և այլն)։ Մատակարարներից յուրաքանչյուրը առաջարկում է երեք կատեգորիաներից առարկաներ․ «Սովորական», «Եզակի» և «Հազվագյուտ», որոնք, իրենց հերթին, բաժանվում են զինվորի դասերի միջև և «Ընդհանուր», որոնք հասանելի են ցանկացած դասի համար։ Մատակարարի ընտրությունը հնարավոր է PvE-առաջադրանքների սենյակում կամ էլ PvP-ռեժիմների խաղերում։
Բաց առարկաների համարկարգը պատահական է։ Դուք չեք կարող ընտրել կոնկրետ առարկա, որը կարող է ավել ենթարկվել ուսումնառության, միայն մատակարար։ Այդպիսի արդյունքով, բախտի բերմամբ ձեզ կարող է պատահաբար ընկել հազվագյուտ զենքեր։ Սակայն պետք է նշել, որ ինչքան ավելի հզոր է սարքավորում, այնքան ավելի քիչ է շանսերը, որ դուք կարող եք այն բացել դեռ չբացած ավելի փոքր սարքավորում, և ավելի մեծ փորձ է հարկավոր այդ սարքավորումը ձեռք բերելու համար։
Կլաններ
Կլանների մրցավազք
Կլանը մարդկանց խումբ է, որոնք պայքարում են իրենց նպատակներին հասնելու համար։ Օրինակ՝ ռազմական ընկերների հետ միասին PvE առաջադրանքների հաղթեհարելով, կամ միասին խաղալով PvP խաղեր կամ էլ մասնակցելով Կլանների մրցավազքին ։
Կլանային վարկանիշ
Կլանի յուրաքանչյուր ստեղծող տեղավորվում է կլանների վարկանշային աղյուսակում, բոլոր կլանները պայքարում են սպանության քանակով և դրանցով վաստակած կլանային միավորներով (ԿՄ)։ Ավելի շատ ԿՄ ստանում է այն մարտիկը, ով մասնակցում է կլանային մարտերին (ԿՄ)։ Ուրիշ խաղերի համար, ոչ կլանային, տալիս են ավելի քիչ միավոր և յուրաքանչյուր մարտիկի համար հաշվում է անհատականապես։ Եթե խաղացողին հեռացնում են կլանից, ապա նրա հավաքած ամբողջ միավորները դուրս է գալիս ընդհանուր հաշվից։Այն բոլոր կլանները, որոնք հայտնվել են վարկանշանային աղյուսակում, բաժանվում են լիգաների, ընդհանուր առմամբ դրանք 6-ն են․
Կլանային մարտեր
Warface-ում հնարավոր է կլանային մարտեր։ Այդպիսի խաղ սկսելու համար հարկավոր է փոխել սենյակի ռեժիմը՝ «Սովորականից» դարձնելով «Կլանների մարտ»։ Այդպիսի սենյակ մտնել կարող է միայն մեկ մարդ, ով ներառված է որևէ կլանում։ Մրցավազքում հաշվի է առնվում միայն ԿՄ, որոնք հավաքվել են ընդհանուր հաշվին։ Ռուսական տարբերակում գոյություն ունի հատուկ պարգև նրանց համար, ովքեր մասնակցում են կլանային մարտերին։ Բացի կլանային միավորներից, պարգևներում հնարավոր է ստանալ նվաճումներ և զենքերի համար նախատեսված քողարկումներ։
Արտաքին հղումներ
Կատեգորիա:Windows տեսախաղեր Կատեգորիա:Xbox One տեսախաղեր
Եսայի Ալթունյան
Եսայի Ալթունյան, ֆրանսահայ երգիչ, երգահան, դաշնակահար և դերասան։
Կենսագրություն
Եսայի Ալթունյանը ֆրանսահայ երգիչ երգահան, դաշնակահար և դերասան է։ Եսայիի համար երաժշտությունը մարդկանց և նրանց սրտերը միավորելու միջոց է, համամարդկային լեզու, խաղաղության կոչ, որն ուրախությամբ է լցնում մարդկանց սրտերն ու հոգիները։
Ունենալով հայկական ծագում և արմատներ՝ Եսային ապրել և իր երաժշտական առաջին քայլերն է կատարել Ֆրանսիայում։ Նրա տատիկն ու պապիկը փախուստի են դիմել Խարբերդից Հայոց ցեղասպանության ժամանակ։ Հինգ տարեկանում նրա պապը՝ Նշանը, փախել է Դեր-Զորի անապատից, երբ իր աչքի առաջ սպանել են մորն ու քույրերին։ Նրան անապատում գտել են արաբ վերաբնակները և որոշել խնամել։ 18 տարեկանում նա պատահաբար հանդիպել է իր ազգականներից մեկին և տեղափոխվել Ֆրանսիա՝ ապրելու ջարդից փրկված մյուս ազգականների հետ։ Ֆրանսիայում նա հանդիպել է Եսայիի ապագա տատին, սովորել է ֆրանսերեն և հաստատվել այնտեղ։
Եսային մեծացել է Հայոց ցեղասպանության մասին պատմությունների ներքո, նրա պապն անգամ գիրք է հրատարակել, որպեսզի երբեք չմոռանա իր և 1915 թվականին հայ ժողովրդի հետ կատարվածը։ Գիրքը կոչվում է «Անապատի երեխան» (the Child of the Desert)։ Եսային հավատում է, որ հիմա իր ժամանակն է խոսելու և երգելու պատմության այս ողբերգական ժամանակահատվածի մասին։
Գործունեություն
12 տարեկանում Եսային գրել է իր առաջին երգը, իսկ 19-ում պայմանագիր ստորագրել Sony France-ի հետ որպես “Ideal-3” քաղաքային փոփ խմբի հիմնական կատարող։ Խումբը, ընդգրկվելով “Pardonne-moi”-ի լավագույն տասնյակում, հնչում էր ֆրանսիական բոլոր խոշոր ռադիոալիքներով՝ ինչպիսիք են NRJ-ն և Fun Radio-ն։ Խումբը համերգային հյուրախաղերով ճամփորդել է ժամանակի բոլոր խոշոր տարածքներով։ Նրանք նաև հանդել են եկել բազմաթիվ հեռուստահաղորդումների ժամանակ՝ ինչպիսին է օրինակ Jacques Martin-ը։ Նա կիսատ է թողել Jean Monnet University Paris XI համալսարանի իրավագիտության ֆակուլտետի դասընթացները՝ հետամուտ լինելով իրականություն դարձնել իր՝ երաժշտությանն առնչվող նախասիրությունները։ Երբ Եսային արդեն 21 տարեկան էր, լքեց խումբն ու պայմանագիր ստորագրեց Mercury Universal-ի հետ։ Որպես մենակատար նա սկսեց առաջարկներ և հրավերներ ստանալ հեռուստատեսային հաղորդումներից, ինչպես նաև հրավերներ այլ արտիստներին աջակցելու։ Եսային սկսեց համագործակցել Jenifer-ի հետ և գրեց երգեր նրա ձայներիզի համար, որոնք արժանացան Diamond Plaque մրցանակին։
Եսային համագործակցել է Միշել Լեգրանի հետ։ Նրանք համատեղ 25 երգ են թողարկել “Les Demoiselles de Rochefort”-ի համար և հաջողությամբ Փարիզում ներկայացել են Palais des Congres-ին։ Այնուհետև նա գրել է “Saimer est interdit”-ը Warner Music France- ի հայտնի “Le Roi Soleil” կատակերգության համար։ Այդ ձայներիզը երկու անգամ Platinum է դարձել՝ վաճառելով ավելի քան 3 միլիոն տոմս իր գործունեության 3 տարիների ընթացքում։ 2008 թվականին նա ստեղծել է Michael Youn-ի մասնակցությամբ “Incontrolabe” ֆիլմի սաունդթրեքը։ Ստեղծելով երաժշտական գործեր շոուների համար՝ Եսային նաև ղեկավարել է մի ամբողջական մյուզիքլ ինչպիսին է Parisian Cabarets-ը, Bobino-ն։ Սկսած 2010 թվականից Եսային La Bataille des chorales, Le grand show des enfants, Pop’s Cool, L’Ecole des fans շուների երաժշտական ղեկավարն էր, որոնք հեռարձակվել են ֆրանսիական TF1 հեռուստաալիքով։
Կտրելով Ատլանտյան օվկիանոսը դեպի Միացյալ Նահանգներ՝ Եսայիին հաջողվել է կապ հաստատել Kerry Gordy-ի հետ։ Նրան նկատել է Kerry Gordy-ի 14-ամյա աղջիկը և գրավել է հոր ուշադրությունը՝ թույլատրելի 1-10 սանդղակից գնահատալով նրան 11։ Եսային համագործակցում է Kerry Gordy Records (KGR) –ի հետ և իրենց առաջին սինգլ “Family”-ն դարձել է հիթ։ Եսայիին իսկապես շատ մտահոգում են իր պապի պատմությունները և 2015 թվականին՝ Հայոց ցեղասպանության 100-ամյա տարելիցի հետ կապված, նա ստեղծել է “Je n'oublie pas / Chem Morana” երգը՝ ի հիշատակ 1915 թվականին սպանված 1,5 միլիոն հայերի։
2015 թվականի մայիսին, որպես Genealogy սուպերխմբի անդամ, ներկայացրել է Հայաստանը Եվրատեսիլ 2015 երգի մրցույթում, որը անկացվել է Վիեննայում (Ավստրիա) ։
2015 թվականի ապրիլի 28-ին Genealogy խմբի այլ օտարերկրյա անդամների հետ միասին Եսայիին դարձավ նաև Հայաստանի քաղաքացի՝ Հայաստանի Նախագահ Սերժ Սարգսյանից ստանալով Հայաստանի անձնագիր ։
Ծանոթագրություններ
Կատեգորիա:Ֆրանսահայ երգիչներ Կատեգորիա:Ֆրանսահայ կոմպոզիտորներ Կատեգորիա:Ֆրանսահայ դաշնակահարներ Կատեգորիա:Ֆրանսահայ դերասաններ Կատեգորիա:21-րդ դարի երգիչներ Կատեգորիա:Ֆրանսահայ երաժիշտներ
Ժյուլ-Կլեման Շապլեն
Ժյուլ-Կլեման Շապլեն (Jules-Clément Chaplain, ), ֆրանսիացի քանդակագործ, Ֆրանսիայի լավագույն մետաղադրամագործներից մեկը։ Գեղանկարչության ֆրանսիական ակադեմիայի անդամ է եղել։
Կենսագրություն
1863 թվականից պարբերաբար ցուցադրվել է Փարիզյան սալոնում և ստացել բազմաթիվ պարգևներ։ 1869 թվականին վերադարձել է Փարիզ, որտեղ միանգամից շատ հայտնի է դարձել։
1896 թվականին եղել է Սևրի ճենապակու գործարանի ղեկավարը, որտեղ ճենապակե բիսկվիթից մի քանի հրաշալի մեդալներ է պատրաստել։
1900 թվականից Պատվավոր Լեգեոնի շքանշանի կոմանդոր։
Թաղված է Մոնպառնասի գերեզմանատանը։ «Շապլենի մահը սուգ էր բոլոր նրանց համար, ով ճանաչում էր նրան և անդառնալի կորուստ ֆրանսիական մշակույթի համար» գրվել է 1909 թվականին «Դրամագիտական թերթում»։
Արվեստը
Լուի Օսկար Ռոտիի հետ միասին (1846-1911) մեծ ներդրում է ունեցել մոդեռնի փարիզյան դպրոցի ստեղծման մեջ։ Եղել է առաջին նկարիչներից մեկը, ով հալած մետաղների համար մոդելներ է պատրաստել, որոնք հավասարաչափ էֆեկտիվ են եղել ինչպես փոքր, այնպես էլ մեծ չափերի համար։
Շապլենը համարվում է մասնագետ, ով նորովի է բացահայտել մետաղագործական արվեստը։ Նրա շնորհիվ հալած մետաղները և պլակատները կրկին արժանապատիվ դիրք գրավեցին եվրոպական արվեստի մեջ։ 1870-ական թվականների վերջին Շապլենը զարգացրել է դիմանկարային մետաղադրամների ռեալիստակա ոճը, որի հիմքերը դրել է Հյուբեր Պոնսկարմը։ Չլինելով Դավիթ դ'Անժեի եռաչափ ռոմանտիկ ոճի աջակից` Շապլենը, աշխատելով ցածր ռելիեֆով, իր մետաղադրամների մեջ քանդակագործության փոխարեն ավելի շատ գեղանկարչություն մտցրեց` թույլ տալով իր կերպարներին ակտիվ փոխհարաբերություններ ունենալ մետաղադրամի շրջապատող ետնապատկերի հետ։ Նա իրերը էներգետիկ, գրեթե կատարյալ ձևով է նկարում, օգտագործում է նաև կանացի և ծաղկային դետալներ։
Ստեղծել է հիանալի շարք` 20 ձուլած մետաղադրամներից, նկարիչների, գիտնականների և պետական գործիչների պատվին, ինչպես նաև նվիրված այդ ժամանակվա մեծ իրադարձություններին։
Հենց Շապլենն է փորագրել Ֆրանսիայի հանրապետության նախագահների պաշտոնական դիմանկարները` սկսած Պատրիս Մակ-Մահոնից մինչև Էմիլ Լուբե։
Արտաքին հղումներ
Կատեգորիա:Ֆրանսիացի քանդակագործներ Կատեգորիա:Պատվո լեգեոնի շքանշանի ասպետներ Կատեգորիա:Ֆրանսիացի փորագրիչներ Կատեգորիա:Ֆրանսիացի արվեստագետներ
Հզոր ռենջերներ (ֆիլմ)
Հզոր ռենջերներ (Power Rangers), ռեժիսոր Դին Իզարայելայթի ֆիլմ սուպերհերոսների մասին, հիմնված է համանուն հեռուստասերիալի վրա, բայց ի տարբերություն հեռուստասերիալի ֆիլմը լիովին յուրօրինակ է և ոչնչով նման չէ ճապոնական «Zyuranger» օրիգինալին։
ԱՄՆ – ում ֆիլմի պրեմիերան կայացել է 2017 թվականի մարտի 24 - ին, իսկ ՌԴ - ում 2017 թվականի մարտի 23 - ին ։
Սյուժե
Հինգ սովորական բարձր դասարանի աշակերտներ գտնում են տարբեր գույների հմայիլներ և նրանք հասկանում են, որ պետք է դառնան ինչ - որ արտասովոր մարդիկ։ Նրանց քաղաք Էնջել Գրոուն և ամբողջ աշխարհը գտնվում է ոչնչացման եզրին՝ այլմոլորակայինների կողմից։ Նրանք պետք է 11 օրում կերպարանափոխվեն, լուծեն իրենց անձնական կյանքի խնդիրները և միավորվելով դառնան Հզոր ռենջերներ, քանի որ միայն նրանք կարող են փրկել աշխարհը կոծանումից ։
Մշակում
2014 թվականի մայիսի 7 - ին Saban և Lionsgate ընկերությունները հայտնեցին, որ նրանք միասին աշխատելու են «Հզոր ռենջերներ» նոր լիամետրաժ ֆիլմի արտադրությունում ։ Ռոբերտո Օրսին աշխատելու էր որպես պրոդյուսեր, իսկ Էշլի Միլլերը և Զակ Ստենցը որպես սցենարի հեղինակ ։ 2014 թվականի սեպտեմբերի 19 - ին հայտարարվեց, որ Օրսին այլևս ֆիլմի պրոդյուսերը չէ, քանի որ շատ զբաղված է «Սթարթրեկ։ Անվերջություն» ֆիլմով ։ 2014 թվականի սեպտեմբերի 24 - ին Ջեյսոն Դեվիդ Ֆրենկը, որպես օրգինալ «Հզոր ռենջերներում» Թոմմի Օլիվերի դերակատար պատմեց Comicbook.com - ին, որ հավանաբար կմասնակցի ֆիլմում ։ Ավելի ուշ նա պատմեց, որ նկարահանումները կսկսվեն 2015 թվականին, սակայն դա տեղի չունեցավ։ 2015 թվականի ապրիլին TheWrap - ը տեղեկացրեց, որ Դին Իզարայելայթը բանակցություներ են տարվում ֆիլի բեմադրության շուրջ ։ Բրայան Քենսենթինին, Մարթի Բաուենը և Վիկ Գոդֆրին հանդիսանում են ֆիլմի պրոդյուսերները  ։
Քասթինգ
2015 թվականի հոկտեմբերի 2-ին դերասանները դիտարկվում էին ֆիլմի 5 ռենջերների դերերի համար ։ 2015 թվականի հոկտեմբերի 7 -ին Նոամի Սքոթը ստացավ վարդագույն ռենջեր Կիմբերլի Հարթի դերը ։
2015 թվականի հոկտեմբերի 20 - 23 - ը Դակրե Մոնտգոմերին, Լուդի Լինը և Արջեյ Սայլերը համապատասխանաբար ստացան Ջեյսոնի, Զակի և Բիլլիի դերերը։ Ամսվա վերջում Բեքի Ջին ընտրվեց Թրինի դերի համար ։ 2015 թվականի հոկտեմբերի 31 - ին Saban - ը հաստատեց, որ հինգ ռենջերները ունենալու են նույն անունները, ինչ որ օրգինալ սերիալում ։ 2016 թվականի փետրվարի 2 - ին հայտարարվեց, որ Էլիզաբեթ Բենքս կխաղա Ռիտա Ռեպուլսայի դերը ։ 2016 թվականի մարտին մամուլը հայտնեց, որ Դեվիդ Դենմանը ստացել է Ջեյսոնի հոր դերը ։ 2016 թվականի հունիսի 21 - ին հայտարարվեց, որ Բրայան Քրենսթոնը կխաղա Զորդանի դերը ։
Նկարահանում
Ի սկզբանե ֆիլմի նկարահանումը պետք է տեղի ունենար 2016 թվականի հունվարի 18-ին, բայց տեղափոխվեց և սկսվեց 2016 թվականի փետրվարի 28-ին Վանկուվերում ։
Մարքեթինգ
2016 թվականի մարտի 3-ին Lionsgate - ը հրապարակեց հինգ ռենջերների առաջին պաշտոնական նկարը, նույն ամսում ընկերությունը հրապարակեց Էլիզաբեթ Բենքսի կատարմամբ Ռիտա Ռեպուլսայի առաջին պաշտոնական նկարը ։
Հնարավոր շարունակություն
Lionsgate - ը հայտարարեց, որ եթե ֆիլմը հաջողություն ունենա, ապա կարող են լինել նաև շարունակություններ (5 - 7 ֆիլմ «Հզոր ռենջերների մասին») ։
Ծանոթագրություններ
Կատեգորիա:Ամերիկյան մարտաֆիլմեր Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր սուպերհերոսների մասին Կատեգորիա:Ամերիկյան ֆանտաստիկ ֆիլմեր Կատեգորիա:Lionsgate ֆիլմեր Կատեգորիա:Վանկուվերում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Ֆիլմեր դինոզավրերի մասին Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:2010-ականների գիտաֆանտաստիկ էքշն ֆիլմեր Կատեգորիա:2010-ականների ֆիլմեր սուպերհերոսների մասին Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆիլմեր դեռահասների համար Կատեգորիա:Ամերիկյան ֆենտեզի ֆիլմեր Կատեգորիա:2010-ականների արկածային ֆիլմեր Կատեգորիա:2010-ականների դրամա ֆիլմեր
Երջանկության համաշխարհային զեկույց
Երջանկության համաշխարհային զեկույց (World Happiness Report), ՄԱԿ-ի Կայուն զարգացման լուծումների որոնման հանձնաժողովի (UN Sustainable Development Solutions Network) կողմից հրապարակվող ամենամյա զեկույց։
2011 թվականի հուլիսին ՄԱԿ-ի գլխավոր ասամբլեան բանաձև է ընդունել, որը ՄԱԿ-ի անդամ երկրներին կոչ է անում գնահատել իրենց ժողովրդի երջանկությունը և այն օգտագործել որպես կողմնորոշիչ պետության քաղաքականության մեջ։ Դրան հաջորդել է 2012 թվականի ապրիլի 2-ին կայացած ՄԱԿ-ի «Երջանկություն և բարեկեցություն։ Նոր տնտեսական պարադիգմայի սահմանում» բարձր մակարդակի առաջին նիստը, որը վարել է Բութանի վարչապետ Ջիգմե Թինլեյը։ Բութանն աշխարհում առաջին և առայժմ միակ երկիրն է, որը պաշտոնապես ընդունել է համախառն ազգային երջանկությունը (ՀԱԵ) համախառն ներքին արդյունքի (ՀՆԱ) փոխարեն՝ որպես զարգացման հիմնական ցուցանիշ ։
2018, 2019, 2020 թվականներին վարկանիշում առաջին տեղն զբաղեցրել է Ֆինլանդիան։
Երկրների վարկանիշ
Ազգային երջանկության գնահատման համար օգտագործվում է 6 գործոն՝ մեկ շնչի հաշվով ՀՆԱ, սոցիալական աջակցություն, կյանքի միջին տևողություն, քաղաքացիների ազատությունն ինքնուրույն կենսականորեն կարևոր որոշումներ կայացնելու, առատաձեռնությունն ու վերաբերմունքը կոռուպցիայի նկատմամբ։ Յուրաքանչյուր գործոն գնահատվում է 10 բալանոց սանդղակով։ Յուրաքանչյուր երկիր նույնպես համեմատվում է հիպոթետիկ երկրի հետ, որը կոչվում է «Հակաուտոպիա»։ Հակաուտոպիան ներկայացնում է ամենացածր ազգային միջին արժեքները յուրաքանչյուր առանցքային փոփոխականի համար և մնացորդային սխալի հետ օգտագործվում որպես ռեգրեսիայի էտալոն։
2020
2020 թվականի զեկույցում երրորդ անգամ անընդմեջ առավել երջանիկ երկիր է ճանաչվել Ֆինլանդիան։ Վարկանիշում հաջորդ տեղերը զբաղեցրել են Դանիան, Շվեյցարիան, Իսլանդիան և Նորվեգիան։ Միացյալ Նահանգներն զբաղեցրել է 11-րդ տեղը, Ռուսաստանը՝ 73-րդ, Հայաստանը՝ 116-րդ։ Վերջին տեղում Աֆղանստանն էր։ Ընդհանուր առմամբ՝ վարկանիշում 156 երկիր է եղել։
Արտաքին հղումներ
Կատեգորիա:Երջանկություն Կատեգորիա:Կայուն զարգացում Կատեգորիա:Կյանքի որակ Կատեգորիա:Երկրների ցանկեր Կատեգորիա:ՄԱԿ Կատեգորիա:Վարկանիշներ Կատեգորիա:Թոփ ցանկեր
Կոնդի
Կոնդի (Conde) համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Մի մաս է կազմում Բաիա նահանգի հյուսիսարևելյան մարզը։ Մտնում է տնտեսական կարգավիճակ ունեցող Էնտրի Ռիուսի գավառի մեջ։ Բնակչությունը կազմում է 23 545 մարդ, ըստ 2006 թվականի տվյալների։ Տարածքը կազմում է 950,620 կմ2։ Բնակչության խտությունը՝ 24,8 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Վիրե Վալրան
Վիրե Վալրան (Vireux-Wallerand), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 1901 մարդ, բնակչության խտությունը` 90.22 մարդ/կմ²։ Բնակավայրը զբաղեցնում է 21.07 կմ² տարածք։
Led Zeppelin IV
(Led Zeppelin IV), Led Zeppelin բրիտանական ռոք-խմբի չորրորդ ստուդիական ալբոմը` թողարկված 1971 թվականին Atlantic Records լեյբլի կողմից։
Վիրե Վալրան
Աշխարհագրություն
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 130 կմ հյուսիս, Շառլվիլ Մեզիեր քաղաքից 35 կմ հյուսիս։
Led Zeppelin IV
Շապիկի վրա չկա խմբի անվանումը, իսկ ալբոմի վերնագրի դաշտում խմբի անդամների անունների փոխարեն պատկերված են 4 նշաններ, որոնք համապատասխանում են խմբի յուրաքանչյուր անդամին։ Շատերը այս ալբոմն անվանում են «Led Zeppelin IV»` շարունակելով նախորդ ալբոմների տրամաբանությունը։ Այն անվանում են նաև «The Fourth Album», «Four Symbols», «ZoSo», «Runes», «The Hermit», «Sticks», «Man With Sticks»: Ալբոմը վաճառվել է 37 միլիոն օրինակով, ինչն այն դարձնում է ոչ միայն վաճառքի առումով հաջողված ալբոմ, այլ նաև երաժշտության պատմության մեջ ամենաշատը վաճառված ալբոմներից մեկը։
2003 թվականին Rolling Stone ամսագիրը ներառեց ալբոմը բոլոր ժամանակների 500 մեծագույն ալբոմների ցանկ` 66-րդ հորիզոնականում։ 2012 թվականին թարմացված ցանկում ալբոմն իջավ 69-րդ հորիզոնական։ Ալբոմն առաջին տեղն է զբաղեցրել 100 մեծագույն բրիտանական ռոք ալբոմների մեջ` ըստ Classic Rock ամսագրի։ «Stairway to Heaven» երգը զբաղեցնում է 31-րդ հորիզոնականը բոլոր ժամանակների 500 լավագույն երգերի ցանկում` ըստ Rolling Stone ամսագրի":
Վիրե Վալրան
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Led Zeppelin IV
Ալբոմի մի քանի երգեր (Black Dog, When the Levee Breaks, Rock and Roll (երգ), Stairway to Heaven) թողարկվել են ԽՍՀՄ-ում 1988 թվականին Աստիճաններ դեպի երկինք սկավառակի վրա «Հայտնի երաժշտության արխիվ» սերիայից։
Վիրե Վալրան
Տնտեսություն
2010 թվականին ուներ 1236 աշխատունակ (15-64 տարեկան) բնակիչ, որոնցից ակտիվ էին 883-ը, իսկ ոչ ակտիվները` 353։ Ակտիվության ցուցանիշը կազմում է 71,4 %։ 883 աշխատունակ մարդկանցից աշխատել է 779 անձ (441 տղամարդ և 338 կին)։ Գործազուրկ են եղել 104 անձ (41 տղամարդ և 63 կին)։ 353 անաշխատունակներից 118-ը եղել են աշակերտներ կամ ուսանողներ, 117-ը` թոշակառուներ, իսկ 118-ը չեն աշխատել տարբեր պատճառներով ։
Led Zeppelin IV
Ձայնագրություն
Ի սկզբանե ալբոմը ձայնագրվում էր Island Records լեյբլի Basing Street ստուդիայում` Լոնդոնում։ Միաժամանակ ձայնագրվում էր Jethro Tull և Aqualung ալբոմների հետ։ 1970 թվականի դեկտեմբերին ։ Այնուհետև Fleetwood Mac-ի խորհրդով, հավելյալ ձայնագրություններ անելու նպատակով խումբը տեղափոխվեց Հեդլի Գրեյնջ (Headley Grange) : Այնտեղ խումբն օգտագործում էր The Rolling Stones-ի շարժական ստուդիան։
Ալբոմի համար հիմնական երգերի ձայնագրումից հետո խումբն ուղևորվեց Island Studios, այդ ժամանակ էլ Լոս Անջելեսի Sunset Sound ստուդիայում սկսվեց ստեղծագորությունների միքսեր անելը Dave Lewis (1994), The Complete Guide to the Music of Led Zeppelin, Omnibus Press, ISBN 0-7119-3528-9. : Սակայն երգերի ցածր որակի պատճառով որոշվեց կրկին մասթերինգ անցկացնել Լոնդոնում, ինչի հետ կապված մի քանի ամսով հետաձգվեց ալբոմի թողարկման ամսաթիվը։ Այդուհանդերձ ալբոմի վերջնական տարբերակում չներառվեցին երեք երգեր` «Down by the Seaside», «Night Flight» և «Boogie with Stu»: Չորս տարի հետո այդ երեգ ստեղծագործությունները ներառվեցին Physical Graffiti ալբոմի մեջ։
Վիրե Վալրան
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Led Zeppelin IV
Ալբոմի անվանումը
Led Zeppelin III (1970)-ի հանդեպ քննադատների անտարբեր վերաբերմունքից հետո Փեյջը որոշեց անվանում չտալ իր ստուդիական ալբոմին` փոխարինելով այն 4 խորհրդանիշերով, որոնցից յուրաքանչյուրը ներկայացնում էր խմբի կոնկրետ մասնակցի։ Իսկ նրանք բոլորը միասին էլ հենց ձևավորում էին ալբոմի անվանումը ։ Փեյջն ասել է. «Չորրորդ ալբոմի վրա մենք դիտմամբ որոշել ենք փոքրացնել ալբոմի անվանման նշանակությունը, ինչի շնորհիվ շապիկի վրա չի լինի ոչ մի տեղեկատվություն պարունակության մասին։ Անունները, անվանումները և նմանատիպ բաները նշանակություն չունեն »: Նա նաև հաղորդել է, որ խմբի համար աշխատողները, իմանալով իրենց մտադրության մասին, խորհուրդ են տվել հրաժարվել այդ մտքից` հիմնվելով այն բանի վրա, որ խմբի երկարաժամյա անգործությունից հետո նման քայլը կդառնա «պրոֆեսիոնալ ինքնասպանություն» : Հիշելով այդ ժամանակների մասին` Փեյջը ասել է. «Մեզ պետք էր բավականաչափ ինքնավստահություն և հավատ ինքներս մեր հանդեպ, որպեսզի այդպիսի քայլ անեինք» ։ 2010 թվականին The Times-ի հետ հարցազրույցի ժամանակ նա հաղորդում է.
Անանուն ալբոմի թողարկումը դժվարացրեց ալբոմն ինչ-որ կերպ անվանելը։ Չնայած նրան, որ ավելի հաճախ ալբոմն անվանում են Led Zeppelin IV` Atlantic Records-ում օգտագործվում է Four Symbols և The Fourth Album տարբերակները։ Ալբոմն անվանում են նաև ZoSo (Փեյջի նշանի համար), Անանուն և Runes : Ինքը Փեյջը իր հարցազրույցներում ալբոմն անվանում է «Չորրորդ թողարկում» և «Led Zeppelin IV» : Մեկնաբանելով անվանման հետ կախված իրավիճակը` Պլանտն ասել է. «Սա մեր չորրորդ ալբոմն է։ Ահա և վերջ» ։
Չորս նշանները
1977 թվականին ունեցած հարցազրույցի ժամանակ Փեյջը նշում է.
Նշանը երբեմն անվանում են «ZoSo»` չնայած Փեյջը պնդել է, որ նշանը չունի անվանում կամ բառային համարժեք ։ Ինչպես հայտնի է, Փեյջը հետաքրքրվել է Ալիստեր Կրոուլիի աշխատանքներով, դրա համար էլ ենթադրվում է, որ նրա նշան է հանդիսանում է մոգական խորհրդանշան։ Առաջին երեք մասերը հիշեցնում են «Zos» բառը, որը հնարավոր է, որ կապ ունի Օստին Սպեյրի «Զոս Կիա»-ի պաշտամունքի հետ։
Led Zeppelin-ի շրջագայությունների ժամանակ` 1971 թվականին, խմբի անդամները կրել են նշաններն իրենց գործիքների վրա։
Դրալովկա
Դրալովկա (Драловка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Դվինիցի գետի ձախ ափում՝ 82 կմ հեռավորության վրա։ Գետի երկարությունը 9 կմ է։ Գետաբերանը գտնվում է 5 կմ հյուսիս-արևմուտք Վորոբյովից և 49 կմ հյուսիս-արևելք Սոկոլ գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Իշկոմա (Ստրելիցայի վտակ)
Իշկոմա (Ишкома), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ստրելիցա գետի աջ ափում՝ 33 կմ հեռավորության վրա։ Գետի երկարությունը 14 կմ է։ Գետաբերանը գտնվում է 57 կմ հյուսիս-արևելք Կադնիկով քաղաքի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սուրբ Աստվածածնի ծննդյան եկեղեցի (Կրյուկովո)
Սուրբ Աստվածածնի ծննդյան եկեղեցի (Церковь Рождества Пресвятой Богородицы), ուղղափառ տաճար, որը կառուցվել է 1902 թվականին Ռուսական կայսրության Դոնի զորքի մարզի Տագանրոգի շրջանի Գոլոդաևսկայա վոլոստի Կրյուկովո խուտորի մոտ։
Պատմություն
Սուրբ Աստվածածնի ծննդյան եկեղեցին, որը գտնվում է խուտորի ծայրամասում, կառուցվել է 1902 թվականին պաշտոնաթող փոխգնդապետի այրի Ռաիսա Պետրովնա Կրյուկովայի և համագյուղացիների նվիրատվություններով ։
Եկեղեցին ունի միայն մեկ սեղան՝ սուրբ Աստվածածնի ծննդի պատվին։ Եկեղեցին չի փակվել մինչև 1960 թվականը։ 1960 թվականին եկեղեցական ամբողջ գույքը փոխանցվել է Դոնի Ռոստովի բոլոր սրբերի ծխին՝ ծխի եկեղեցական ժողովի անդամ Պյոտր Վասիլևիչ Վարշավսկու միջոցով։ Հետագայում, տաճարի փակումից հետո, այստեղ պահվել է հացահատիկ։ Աբսիդային մասը քանդվել է։ Նրա տեղում տեղադրվել է երկաթյա դարպաս, որի միջով ներկրվել է հացահատիկը։ Երբ գմբեթներն ավերվել են, ամբողջ շենքը լքվել է։
1984 թվականից Աստվածածնի ծննդի տաճարում պահվել են թունաքիմիկատներ, որոնց հոտը զգացվում է մինչ օրս։ Եկեղեցին վերաբացվել է 1997 թվականին՝ Ռոստովի և Նովոչերկասկի արքեպիսկոպոս Պանտելեիմոնի օրհնությամբ։
Այդ թվականից սկսվել է վանքի վերականգնումը.
Սուրբ Աստվածածնի ծննդի տաճարի վանահայրն է քահանա Պավել Բորցովը ։
Արտաքին հղումներ
Կատեգորիա:Տաճարներ այբբենական կարգով Կատեգորիա:1902 հիմնադրումներ Կատեգորիա:Ռոստովի մարզի եկեղեցիներ
Դեպի Փարիզ (պատմվածք)
«Դեպի Փարիզ» (В Париж!), Անտոն Չեխովի պատմվածքը՝ գրված 1886 թվականին, հրապարակվել է «Օսկոլկի» ամսագրի 12-րդ համարում, 1886 թվականի մարտի 22-ին՝ Ա. Չեխոնտե ստորագրությամբ։
Հրապարակումներ
Ա. Պ. Չեխովի «Դեպի Փարիզ» պատմվածքը գրվել է 1886 թվականին, առաջին անգամ հրապարակվել է «Օսկոլկի» ամսագրի 12-րդ համարում, 1886 թվականի մարտի 22-ին՝ Ա. Չեխոնտե ստորագրությամբ։ Պատմվածքի գործող անձիք տեղեկացված են ֆրանսիացի բակտերիոլոգ և քիմիկ Լուի Պաստյորի մեթոդով կատաղությունը բուժելու մասին։ Պատմվածքում նկարագրված ժամանակաշրջանում Փարիզում բացվում է Պաստերի միջազգային հիվանդանոցը։ Պատմվածքում հիշատակվում են նաև ուղղագրության հարցերը։ 19-րդ դարի վերջին ակադեմիկ Յա. Կ. Գրոտը հրապարակում է ռուսաց լեզվի միասնականացման վերաբերյալ աշխատություններ ։ Գրոտը պահպանել էր ять, фиты, ижицы և і տառերը, սակայն դրանց գործածությունը չէր կարգավորել որոշակի կանոններով։  Ա. Պ. Չեխովը 1887 թվականի հունվարի 18-ին եղբորը գրում է. «Եթե ինձանից կախված լիներ, ես կվերացնեի և ять, և фиту (ապուշ տառ է), և ижицу, և і տառերը։ Այդ տառերը խանգարում են ոչ միայն դպրոցական գործին, այլև անհարմար դրության մեջ են դնում գործարար մարդկանց, որոնք ժամանակ չունեն սովորելու քերականական մանրուքները, որոնք կազմում են մեր քերականության ավելորդ զարդը»։
Սյուժե
Մի անգամ, երեկոյան, ոստիկանական վերակացու Վոնյուչկինի կալվածքից տուն էին վերադառնում տեղական կառավարման վարչության քարտուղար Գրյազնովը և գավառական ուսումնարանի ուսուցիչ Լամպադկինը, որոնք հարբած էին և օրօրվելով էին քայլում։ Նրանց միջև բանավեճ սկսվեց Գրոտի նոր ուղղագրության վերաբերյալ։ Լամպադկինը խորհում էր այն մասին, թե ինչպես է ճիշտ գրել ածական անվան վերջավորությունը սեռական հոլովով, եզակի թվով, արական սեռով ագո թե օգօ... Գրյազնովը ընդհանրապես չէր լսում մանկավարժի դատողությունները, այլ հափշտակված նայում էր, թե ինչպես երկու շներ միակցվել էին շղթայով, շրջապատելով սև բակապահ շանը, հաչում էին։ Նա որոշեց միջամտել այդ իրադարձությանը և ավելի գրգռեց շներին, որի արդյունքում էլ բակապահ շունը կծեց նրա մատը։ Միաժամանակ նա ճանկեց Լամպադկինի սրնքամսից և փախավ։ Գալով տուն (մանկավարժը տուն էր վարձել և ճաշում էր քարտուղարի մոտ), նրանք մոտացան շների հետ կապված պատմությունը և այդ պահին ներկայացավ գավառական բժիշկ Կատաշկինը, ասելով, որ մարդիկ տեսել են թե ինչպես է շունը նրանց երկուսին կծում։ Բժիշկը զննեց վերքերը, դրանք այրեց դժոխաքարով և գնաց։ Հաջորդ օրը նրանց այցելեց գավառական առաջնորդ Պոզվոնոչնիկովը, հետաքրքրվեց նրանց առողջությամբ, հավանաբար կատաղած շան կծելուց հետո և խորհուրդ տվեց մեկնել Փարիզ բուժման նպատակով, խոստանալով օժանդակել ֆինանսական միջոցներով և անձնագրով։ Լամպադկինը սկզբում չցանկացավ մեկնել, բայց համոզելուց հետո Գրյազնովի հետ միասին մեկնեցին գնացքով։ Հրաժեշտից չորս օր հետո Գրյազնովի քույրերը նկատեցին ճամպրուկով տուն վերադարձող Լամպադկինին։ Նա բացատրեց, որ հասնելով Կուրսկ իրեն Գրյազնովի հետ միասին թվաց, որ ռեստորանում ճաշելը թանկ է և նրանք մեկնում են պանդոկ։ Այստեղ տեղական կառավարման վարչության քարտուղարը լավ կոնծեց և սկսեց աղմկել։ Նրա վրա արձանագրություն կազմեցին, հետո էլ վերջացան նրա փողերը։ Մնացած գումարով կարողացավ տուն վերադառնալ միայն Լամպադկինը։ Գրյազնովը խնդրել էր, որ իրեն գումար ուղարկեն, որպեսզի կարողանա վերադառնալ։
Արտաքին հղումներ
Կատեգորիա:1886 պատմվածքներ Կատեգորիա:Անտոն Չեխովի ստեղծագործություններ
Քոլին Փաուել
Քոլին Լյութեր Փաուել (Colin Luther Powell, ), ամերիկացի քաղաքական գործիչ և Միացյալ Նահանգների բանակի (ԱնԲ) գեներալ ։ Ռազմական կարիերայի ընթացքում Փաուելը ծառայել է նաև որպես Ազգային Անվտանգության խորհրդական (1987–1989), որպես ԱՄՆ բանակի հրամանատար (1989) և որպես Աշխատակազմի Միացյալ Շտաբների նախագահ (1989–1993)՝ զբաղեցնելով բարձր պաշտոն Իրաք-քուվեյթյան պատերազմում։ Փաուելը առաջինն ու միակ ամերիկացին էր, որը ծառայում էր Աշխատակազմի Միացյալ Շտաբների կազմում։ Նա Միացյալ Նահանգների 65-րդ պետքարտուղարն էր, 2001-ից մինչև 2005 թվականը ծառայում էր ԱՄՆ նախագահ Ջորջ Ուոքեր Բուշին՝ առաջին սևամորթը, որը ծառայեց այդ պաշտոնում   ։
Փաուելը ծնվել է 1937 թվականին Նյու Յորքում և մեծացել Հարավային Բրոնսում։ Նրա ծնողները՝ Լյութերը և Մաուդ Փաուելը, ԱՄՆ են ներգաղթել Ջամայկայից։ Փաուելը կրթություն է ստացել Նյու Յորքի հանրային դպրոցում՝ ավարտելով Նյու Յորքի քոլեջը (CCNY), որտեղ նա ստացել է երկրաբանության բակալավրի կոչում։ Նա նաև մասնակցեց Պահեստազորային սպաների դասընթացին CCNY- ում և 1958-ի հունիսին հանձնաժողովը նրան շնորհեց որպես բանակի երկրորդ լեյտենանտ։ Նրա հետագա ուսումնական նվաճումները ներառում են բիզնեսի կառավարման մագիստրոսի կոչում,որը նա ստացել է Ջորջ Վաշինգտոն համալսարանում ։
Փաուելը 35 տարեկան հասակում արհեստավարժ զինվոր էր։ Այդ ընթացքում նա շատ հրամանատարական դիրքեր էր զբաղեցնում և դրա շնորհիվ նա ստացավ 4 աստղանի գեներալի կոչում։ Նրա վերջին հանձնարարականը՝ 1989 թվականի հոկտեմբերի 1-ից մինչև 1993 թվականի Սեպտեմբերի 30-ը, որպես Գլխավոր շտաբի 12-րդ նախագահ, Պաշտպանության Դեպարտամենտում բարձրագույն ռազմական պաշտոնն էր։ Այս ընթացքում նա վերահսկել է 28 ճգնաժամ, այդ թվում՝ 1991-ի Իրաք-քուվեյթյան պատերազմը։
Զինվորական թոշակի անցնելուց հետո Փաուելը գրել է իր ինքնակենսագրականը՝ «Իմ ամերիկյան ճանապարհորդությունը»։ Բացի այդ, նա կարիերայում զբաղեցրեց որպես հանրային խոսնակ, անրադառնալով ողջ երկրի և արտերկրի լսարաններին։ Պետքարտուղարի պաշտոնում նշանակվելուց առաջ Փաուելը եղել է «Ամերիկայի Խոստում» կազմակերպության նախագահը․ ազգային ոչ առևտրային կազմակերպություն, որը նվիրված է ամերիկյան կյանքի յուրաքանչյուր դասի մարդկանց մոբիլիզացնելուն՝ երիտասարդների բնավորությունն ու իրավասությունները կառուցելու համար։ Նա Նախագահ Բուշի կողմից առաջադրվել է որպես պետքարտուղար 2000 թվականի դեկտեմբերի 16-ին։ ԱՄՆ Սենատում միաձայն հաստատվելուց հետո, նա առաջադրվել է որպես 65-րդ պետքարտուղար 2001 թվականի հունվարի 20-ին ։
Փաուելը ԱՄՆ-ի և արտասահմանյան բազմաթիվ ռազմական պարգևների և շքանշանների կրողն է։ Փաուելի քաղաքացիական պարգևների թվում են Նախագահի Ազատության մեդալը (երկու անգամ), Քաղաքացիության մեդալը, Կոնգրեսի ոսկե մեդալը, Պետական քարտուղարի վաստակավոր ծառայության մեդալը և Էներգետիկայի առանձնահատուկ ծառայության մեդալը։ Նրա պատվին անվանակոչվել են մի շարք դպրոցներ և այլ հաստատություններ,նա ունի պատվավոր աստիճան հանրապետության համալսարաններից և քոլեջներից։ Փաուելի կինը Ալմա Վիվիան Փաուելին էր,որը ապրում էր Ալաբամա նահանգի Բիրմինգհեմ քաղաքում։ Փաուելը ուներ որդի՝ Մայքլը (Կապի Դաշնային Հանձնաժողովի նախկին նախագահ), 2 դուստր՝ Լինդան և Աննան, հարս՝ Ջեյնը և թոռներ՝ Ջեֆրին և Բրայանը ։
2016-ին, չնայած այդ տարվա ընտրություններում թեկնածու չէր առաջադրվել, Փաուելը երեք ընտրական ձայն ստացավ Միացյալ Նահանգների նախագահի պաշտոնի համար ։
Կյանք և կրթություն
Փաուելը ծնվել է 1937 թվականի ապրիլի 5-ին Հարլեմում, Նյու Յորք նահանգի Մանհեթեն թաղամասում, Ճամայկայի ներգաղթյալներ՝ Մաուդ Արիալի և Լյութեր Թեոֆիլուս Փաուելի ընտանիքում։ Նրա ծնողները երկուսն էլ ունեին աֆրիկյան և շոտլանդական ծագում  ։ Լյութերը աշխատում էր որպես բեռնափոխադրող, իսկ Մադը` որպես դերձակուհի : Փաուելը մեծացել է Հարավային Բրոնքս քաղաքում և հաճախել Մորիսի ավագ դպրոցը, որից նա ավարտել է 1954-ին։
Դեռևս դպրոցում աշխատելիս Փաուելը աշխատել է տեղի մանկական կահույքի խանութում։ Նա նաև ծառայում էր որպես «Շաբբոսի բարեսիրտ»՝ օգնելով ուղղափառ ընտանիքներին։ Նա 1958 թվականին Նյու Յորքի քոլեջում ստացել է Երկրաբանության գիտությունների բակալավրի աստիճան :Հետագայում, 1971 թվականին, նա բիզնեսի կառավարման աստիճան վաստակեց Ջորջ Վաշինգտոն համալսարանում՝  Վիետնամի երկրորդ շրջագայությունից հետո։
Ծնողները նրա անունը արտասանում էին /ˈkɒlɪn/, իսկ Փաուելը մանկուց արտասանել է իր անունը /ˈkoʊlɪn/։ Պետական պաշտոնյաները, ռադիոյի և հեռուստատեսության լրագրողները օգտվել են Փաուելի նախընտրելի արտասանությունից ։
Ռազմական կարիերա
Փաուելը 35 տարեկան հասակում արհեստավարժ զինվոր էր, ուներ տարբեր հրամանատարական պաշտոններ և գեներալի կոչում ։
Ուսուցում
Փաուելը քոլեջի ընթացքում պահեստազորի սպաների վերապատրաստման կորպուսին (ROTC) միանալը նկարագրեց որպես իր կյանքի ամենաերջանիկ փորձառություններից մեկը. Ըստ Փաուելի, նա այն սիրում էր և կարող էր լավ անել, նա զգաց, որ «գտել է իրեն»։
Քոլեջի մոտ վեց ամիսների ընթացքում, գտա մի բան, որը ինձ դուր էր գալիս, և դա ՌՊՍԿ-ն էր՝ Ռազմական պահեստազորի սպայական կորպուսը զինված ուժերում։ Եվ ինձ ոչ միայն դուր եկավ, այլև դա ստացվում էրն ինձ մոտ։ Դա այն է, ինչն իրոք պետք է փնտրես կյանքում, մի բան, որը քեզ դուր է գալիս, և մի բան, որը դու կարծում ես, որ դու այդ գործում կհասնես հաջողության։ Եթե կարողանաք այդ երկուսը միասին անել, ապա դուք ճիշտ ուղու վրա եք և պարզապես շարունակեք այդ ուղին :
Փաուելը միացավ «Pershing Rifles» կազմակերպությանը, ՌՊՍԿ եղբայրական կազմակերպությանը և զորավարժություններին։ Նույնիսկ գեներալ դառնալուց հետո Փաուելը իր գրասեղանի վրա դնում էր գրիչների հավաքածու, որը նա շահել էր մրցույթի ժամանակ։
Ավարտելուց հետո նա ստացավ բանակի երկրորդ լեյտենանտ կոչումը : «Fort Benning»-ին մասնակցելուց հետո, Փաուելը Արևմտյան Գերմանիայում նշանակվեց 48-րդ հետևակի դասակի հրամանատար ։
Վիետնամի պատերազմ
Իր ինքնակենսագրականում Փաուելը նշել է, որ իրեն հետապնդում են Վիետնամի պատերազմի մղձավանջից և կարծում է, որ ղեկավարությունը շատ անարդյունավետ է գործում։
Կապիտան Փաուելը շրջայց կատարեց Վիետնամում՝ որպես հարավային վիետնամական բանակի խորհրդական (1962-1963 թվականներին)։ Խոշոր վարակը նրան դժվարացրեց քայլել, և ոտքը կարճ ժամանակով այտուցվեց, ինչը կրճատեց առաջին շրջագայությունը ։
Փաուելը 1968 թվականին վերադարձավ Վիետնամ, որպես մայոր՝ ծառայելով 23-րդ (ամերիկյան) հետևակային բաժանմունքում գործող աշխատակազմի ղեկավարի օգնական։ Վիետնամում երկրորդ շրջագայության ընթացքում նա ստացավ զինվորականի մեդալ համարձակության համար, այն բանից հետո, երբ նա փրկվեց ուղղաթիռի վթարից և միանձնյա փրկեց այրվող ավերակներից ևս երեքին, այդ թվում՝ դիվիզիայի հրամանատար գեներալ-մայոր Չարլզ Մ. Գետիսին ։
Վիետնամի պատերազմից հետո
Փաուելը ծառայել է «Սպիտակ Տան ընկերություն»-ում՝ նախագահ Ռիչարդ Նիքսոնի օրոք՝ 1972 թվականից մինչև 1973 թվականը։ 1975–1976 թվականներին նա հաճախել է Ազգային Պատերազմական Քոլեջ (NWC) :
Իր «Իմ ամերիկյան ճանապարհորդությունը» ինքնակենսագրականում, Փաուելը ներկայացրել է մի քանի սպաներր, ովքեր ներշնչել և ուղղորդել են իրեն։ Որպես փոխգնդապետ, որը ծառայում էր Հարավային Կորեայում, Փաուելը շատ մոտ էր գեներալ Հենրի Էմերսոնի հետ։ Փաուելը նշել է, որ նա Էմերսոնին համարում է ամենախնամող սպաներից մեկը, որին նա երբևէ հանդիպել է    ։ Էմերսոնը պնդում էր, որ իր զորքերը գիշերվա ընթացքում մարզվում են հյուսիսկորեական հնարավոր հարձակման դեմ պայքարելու համար, և նրանց ստիպեց բազմիցս դիտել հեռուստատեսային ֆիլմը՝ Բրայանի երգը, ռասայական ներդաշնակությունը խթանելու համար։ Փաուելը միշտ ասում էր, որ առանձնացնում է Էմերսոնի իր զինվորների հանդեպ տածած մեծ սերը և նրանց բարօրության համար մտահոգությունը։ Այն բանից հետո, երբ տեղի ունեցավ ռասսայական խտրականություն, որի ընթացքում աֆրոամերիկացի զինծառայողները սպանեցին սպիտակամորթ սպայի, Փաուելը Էմերսոնի կողմից մեղադրվեց սև գրոհայինների դեմ հարվածներ հասցնելու համար ։
«Քաղաքական գեներալ»
1980-ականների սկզբին Փաուելը ծառայում էր Կոլորադոյի Ֆորտ Կարսոն քաղաքում։ Ֆորտ Կարսոն քաղաքից հեռանալուց հետո Փաուելը դարձավ պաշտպանության նախարար՝ Կասպար Ուայնբերգերի օգնական : 1986 թվականին Փաուելը ստանձնեց «V Corps»- ի հրամանատարությունը Գերմանիայի Ֆրանկֆուրտ քաղաքում։
Իրան-Կոնտրա սկանդալից հետո Փաուելը 49 տարեկան հասակում դարձավ Ռոնալդ Ռեյգանի ազգային անվտանգության հարցերով խորհրդական, որը ծառայում էր 1987-1989 թվականներին՝ մինչ գեներալ-լեյտենանտ դառնալը ։
Նույն տարում ավելի ուշ, Նախագահ Ջ․ Բուշը նրան ընտրեց աշխատակազմի նախագահ ։